ГОРАН БЛАГОЕВ - Списание Бела\nНачало › Личности › Интервюта › ГОРАН БЛАГОЕВ\n"Празникът започва в храма"\nНе е свещеник и е млад, но е премъдър като старец, както наричат монасите в Света гора. Това си помислих, когато срещнах впечатлението си от този човек с онова, което въображението ми рисува за хората, които служат в непристъпната за жени атонска обител. Гласът му ни потапя във всяко от богослуженията на големите християнски празници, като ни помага да се докоснем до дълбоките извори на християнската символика и да изкупим невежеството си. Той е едно от благата на националната тeлевизия, с които тя ни подкрепя в нелекия и закъснял път към вярата. Казва, че обществото ни не е достатъчно църковно просветено и е необходимо литургиите, излъчвани по телевизията, да бъдат съпътствани от обяснения и коментар. Впрочем това се случва и в много от телевизиите в бившите социалистически страни.\nТой прочел в един именник, че името му идва от името на един от Св. Седмочисленици – Горазд, което означава премъдър. Но съпругата му Евгения, антрополог и университетски преподавател, която има дисертация върху имената, твърди, че името му идва от „гора“. Историк, журналист, водещ на предаването „Вяра и общество“ и автор на множество филми. Горан Благоев.\n– Господин Благоев, как е редно един християнин да посрещне Великден?\n– Великден е денят на най-великото чудо за човечеството. На този повратен за духовната ни история момент мястото ни е в храма. Същината на християнството е светата Евхаристия (Свето причастие – бел. ред.) – това тайнство на тайнствата, което Христос създава на Тайната вечеря. Истинският християнин се стреми на всеки празник да се съпричасти с Бога, да вземе светото причастие, т.е. неговото тяло и кръвта му във вид на хляб и вино. Възпитаният в християнската традиция не си задава въпроса, как е редно да посрещне Великден. Той знае какво са празниците и какво са делниците според църквата и ги следва. Но има и други, които не знаят. На Разпети петък те се редят на опашка просто да минат под масата, а не да се поклонят на плащаницата. И докато чакат на опашката, обсъждат рецепти за козунаци и печено агне или просто клюкарстват. А Разпети петък е най-тъжният ден в годината за един вярващ. Не казвам, че трябва да се скърби престорено, но да отидеш да се поклониш на мъртвия Христос и през това време да говориш за печени агнета… Празникът за това е празник, за да почувстваме различието му от делника, но религиозният празник има по-дълбок смисъл. Той безспорно завършва с трапеза, но началото му е в храма.\n– Излиза, че вярата не е нещо само по себе си – тя е ерудиция, възпитание, начин на живот…\n– Вярата не е многото прочетени книги, нито чинното черкуване, целуване на иконите и палене на свещи. Поне не е само това. Вярата е много интимно, вътрешно усещане и всеки има своя път до Бога. Затова се казва, че Бог за всекиго има промисъл. Едни откриват Бога на седемгодишна възраст, а други – на седемдесет. Бог решава кого кога ще доведе в храма. Но както всеки има своя път до Бога, така ролята на църквата е да ни събира около тайнството на светата Евхаристия – всичките хора с различните пътища и с различното усещане за Бога.\n– Вие как успяхте да се възпитате в ценностите на вярата? Израснали сте в едно атеистично време?\n– При мен нещата започнаха от семейството, от моите баба и дядо, които бяха обикновени хора, но много светъл пример за мен. Скоро разсъждавах върху това. Ние днес много се оплакваме колко зле живеем, как парите не ни стигат. А моите баба и дядо бяха… Дядо ми е останал сирак, баба ми – също, загубила е баща си в Първата световна война. Преживели са и Втората световна война. Къщата им е унищожена при една от бомбардировките на София. Все неща, които никак не са леки за всеки човек. В същото време те бяха изключително жизнерадостни хора, много обичаха да пеят, дори на стари години. Спомням си как баба ми до последно си казваше молитвата преди лягане, водила ме е на църква. Това са неща, които остават дълбоко кодирани в теб. Като дете съм имал примера на баба и дядо. После, съвсем не случайно, се появи един мой приятел… В момента той е свещеник. Споменавам го, защото не отричам ролята на някой авторитет – свещеник или приятел, – който да ти посочи най-важния път…\n– Наскоро в едно от изданията на „Вяра и общество“ посветихте време на Левски. Кога на човек му идва да хвърли расото?\n– В случая с Левски трябва първо да си отговорим на въпроса, как той слага расото. Той го слага не по най-дълбоко осъзнатия и искрен начин. Според спомени на съвременници, които са относително достоверни, Левски облича расото заради един пазарлък. Той буквално казва: „Аз ще се замонаша още тази година, ако вуйка ми (архимандрит Василий, който се грижи за него след смъртта на баща му – бел. ред.) ме прати да уча тази година.“ Абсурдно е един монах да поставя условия. Не искам да развенчавам образа на Левски, но ми се струва, че твърде много сме го идеализирали и трудно гледаме на него като на нормален човек. Църквата много комплексирано казва: „Да, той е свалил расото, защото се е посветил на една не по-малко висша цел – служението на отечеството.“ Да, де, обаче, когато даваш обет пред Бога, ти го даваш от любов към него и за цял живот, а не защото вуйчо ти ти обещава нещо. Затова и Левски хвърля расото – защото вуйчо му не изпълнява обещанието си. Тази патетика, че Апостола се е размонашил, защото това му пречело на революционното дело, е героизация от по-късни времена.\n– А кое е онова нещо в повече, което кара един да сложи расото, а друг – да не го сложи? Споменахте свой приятел, който е станал свещеник. Вие не сте станали…\n– Истинското свещенство не е професия, а призвание.Един го приема, защото гори от любов по Бога. А друг – не,защото осъзнава своето недостойнство и слабостта си да поеме тази тежка отговорност. Един добър свещеник може да доведе в храма хиляди, както и един недостоен може да отблъсне хиляди.\n– Губят ли нещо тези хора, които се затварят за външния свят, отдавайки се на служение…\n– Не. Когато човек се посвети на Бога, той има всичко. Въпрос на осъзнаване и на ценностна система. Ние можем да си мислим, че истинският духовник се лишава от радостите на живота, а всъщност той да е много по-щастлив от нас, защото е осъзнал, че може да се живее и с малко…\n– Какво нещо по-силно и повече усеща човек, когато посети Божи гроб? Или той е просто туристическо място?\n– Вече няма поклонническо свято място, което да не е туристическо. Но нещата са такива от векове назад. Когато човек чете поклоннически пътеписи и спомени, той вижда, че търговците винаги са край храма. Старият Йерусалим е един източен град със своите малки улички. Много от тях са превърнати в покрити пазари – със сергии от двете страни. Продават се всякакви изкушения за туристи и поклонници. Колкото повече наближаваш например Божи гроб, толкова повече магазинчетата с т. нар. християнски сувенири се увеличават. Един практичен съвет – пазарлъкът върви с палестинците, не с евреите. Но ако човек се абстрахира от всичко това – Йерусалим е едно невероятно място. Това е градът на възкръсналия Бог. Вървейки из Йерусалим, човек непрекъснато си представя и се връща в онези новозаветни времена, в зората на християнството, когато по тези същите улички (макар и много променени през следващите векове) е стъпвал Спасителя. Мислех, че най-силно ще се развълнувам на Божи гроб, но за мен най-вълнуващото преживяване се оказа на Голгота. Целият комплекс, където се намират Голгота и Божи гроб, е обединен от една голяма църква, наречена „Възкресение“. Голгота е възвишение, до което се стига по една мраморна стълбица, и там, под олтара на църквата, е запазен камъкът, в който се вярва, че е бил забит кръстът, на който е разпънат Христос. И всеки поклонник може да коленичи и да докосне тази скала. За мен това беше най-невероятното преживяване. Разтърсващо! За миг, докосвайки тази скала, си представих как точно на това място е текла кръвта на Спасителя… Онази кръв, която е изкупила греховете на целия свят – на всеки един от нас. Просто забравяш себе си в такъв момент. Много е трудно да се опише. Същия ден отидохме до Гетсимания, където Исус отправя последната си молитва към Бог Отец, преди да го заловят. Посрещнахме нощта в очертанията на руския манастир „Света Мария Магдалина“. Преживяването беше невероятно – да усетиш как бавно-бавно се спуска нощта над същото място, където е била последната земна нощ на Спасителя – когато той се е молел за света, а светът е спял. Там също получих един много важен и силен урок за вярата. Попитах една от монахините къде е точно мястото, където Исус се е молел. Тя каза нещо, което винаги ме кара да се замислям за силата на вярата: „Католиците смятат, че е там, където са издигнали храм, посветен точно на последната молитва на Христос. Но всъщност кой знае? Две хиляди години са минали оттогава! Важното е да вярваме, че е било тук.“ Това е то истинската вяра – да вярваш в Бога, макар да не си го видял. И до ден днешен на Велика сряда аз се връщам към последната молитва на Спасителя със спомена за тази невероятна нощна тишина на Гетсимания…\n– Църквата в дълг ли е към вярващите?\n– Да. Църквата преди всичко трябва да ни учи на милосърдие и да ни покаже, че Бог е преди всичко любов. Това не означава да се връщаме към хипарското бунтарство на всемирната любов, а да осъзнаем, че Бог е любов и че тази любов трябва да я носим към човеците. Във всички нас гори Божията искра, а човекът срещу теб е също толкова важен, колкото си и ти. Казвам го, макар че и аз много трудно понякога преодолявам негативизма си към даден човек. Призвани сме да вървим по този път, колкото и да е труден. Неслучайно сравняват пътя на вярата с изкачването в планината. Колкото по-нагоре вървиш, толкова по-трудно ти става и толкова по-често вървиш сам. Защото по тази пътечка, която те води към върха, обикновено има място за още един човек, а не за много. И си сам в това изкачване.\n– По пътя на вярата кога разбираш, че си стигнал върха? Има ли такова осъзнаване за постигнатост, за край?\n– Понякога, след като си взел причастие, можеш да кажеш „Аз съм на върха“, но още на другия ден да се почувстваш смазан в невъзможността си да се удържиш в руслото на този здрав път на вярата. Наскоро прочетох една много хубава мисъл, че в търсенето на Бога ние всеки ден сме начинаещи. Всеки ден получаваме изпитания, за справянето с които нямаме готова рецепта. И тогава на помощ ни идва Бог. Ако се опомним да го потърсим…\n– Какво мислите за т. нар. селф хелп литература? Помага ли тя на хората?\n– Хората са жертва на този тип литература. Тя е писана в други общества и за други общества. За нас, българите – в социален план и спрямо обществените ни връзки, – този тип литература не е пригоден.\n– Но не се ли казва, че ако не си помогнеш сам, и Господ не може да ти помогне?\n– Това е пак неразбирането какво означава Божията помощ. От гледна точка на вярата тази литература е пълен абсурд. Тя много манипулативно насочва проблема към другия, тя ти казва как да се справяш с другия, а не ти помага да се справиш със себе си. В християнството, а и във всяка истинска религия пътят е труден. Защото, тръгвайки по пътя на вярата, неминуемо стигаш до момента, в който започваш да сваляш маските. Започваш да разголваш душата си пред Бога и да се анализираш, което понякога е много болезнено. Дано не звучи схоластично или високопарно, но за мен най-добрият психотерапевт е Евангелието. В него има всичко, стига да можем да го четем. Християнството те учи преди всичко да се бориш и да се справяш със себе си, а не със света около себе си. Когато спечелиш битката със своето его – победил си и света.\n– Много уважавам хората, които имат семейство… Важно ли е човек да има семейство?\n– Не искам да абсолютизирам. За мен е важно, за съпругата ми – също. Ние и двамата с нея сме възпитавани в здрави семейства.\n– В днешните времена е почти непостижимо човек да създаде семейство и да го запази…\n– Едно от обясненията ми за това, че днес има все по-малко семейства, е нашият невероятен егоцентризъм. Ние не приемаме другия като самия него, а се опитваме да го калъпим по своя си образ и подобие. Връщам се на въпроса за селф хелп литературата. Тези книжки, които ни учат как да живеем по-добре със съпруга или приятеля си, те учат всъщност на егоцентризъм – така да изманипулираш другия, че да ти е по-добре на теб. Където има любов, има и искреност, има и разбирателство – няма място за хитрини. Християнският морал ти казва: двамата сте и вървите в обща посока и трябва да се поддържате, и никой не е по-голям от другия. Бракът е компромис, но не на принципа „днес аз ще направя компромис, а утре ти ще направиш“. Компромисът трябва да се прави с любов. Аз приемам да ти отстъпя телевизора, защото те обичам, а не защото утре ти ще ми отстъпиш телевизора, за да си гледам моя филм или мач. Е, случва се понякога да има разпри и недоразумения. Но всичко се преодолява, ако има любов. А любовта е да обичаш другия като себе си. Много е простичко. Любовта всичко приема и всичко извинява – казал го е още Св. апостол Павел.\n– Често се казва, че християнството едва ли не държи жената в едно второстепенно положение, защото свещенството като тайнство е дадено само за мъжете…\n– Това мислено пренебрежение на църквата към жената не е реално. Показва ни го самият Христос, който се явява възкръснал най-напред на жените мироносици, а не на мъжете. Преди това – още когато се ражда като човек, чрез утробата на Мария от Назарет – Бог отново въздига жената. Затова се казва, че човечеството чрез жената влезе в грях и чрез жената се изкупи. За църквата образът на съвършения човек не е свързан с мъжа, а с жената – това е Пресвета Богородица.\n– Жените са много объркани сега. Преминаха феминистките вълни и сега те не знаят какво да правят…\n– Бог още при сътворението, ако вярваме в него, ни е отредил какви трябва да бъдем. На жената е дадено нещо толкова висше, на което мъжът не е способен. Тя не трябва да бяга от великото призвание на майчинството. Затова, ако ми позволите, ще кажа, че истинският празник на жените не е 8 март, а 25 март – Благовещение. Защото той чества не равенството на жената с мъжа, а нейната уникалност. Единствено на нея е отредено да бъде продължителка на живота и тя трябва да се стреми да го съхрани в неговата пълнота, не само да пази детето живо и здраво. Тя трябва да отгледа и възпита човек, който е не само добре образован и перспективно реализиран, но и има своите непоклатими ценности, има вяра. В това мъжът може само да й помага и да бъде неин стожер.\nСпоред Лунния календар 24.07.2014 е подходящ за…\nОПРАВДАТЕЛНИ „ПРИСЪДИ“ ЗА КРЕМА\nTWIX – НОВИЯТ НАЙ-ДОБЪР ПРИЯТЕЛ НА КАФЕТО


Anagkazo (Второ издание) by Dag Heward-Mills by Dag Heward-Mills - Read Online\nPublisher: Dag Heward-MillsReleased: Apr 20, 2018ISBN: 1641350040Format: book\nAnagkazo (Второ издание) - Dag Heward-Mills\nAnagkazo, Biazo и Anaideia\n"... Излез по друмища и плетища, и, колкото намериш, накарай [anagkazo] ги да влязат, за да се напълни къщата ми."\nОт Лука Свето Евангелие, 14:23\nКакво е Anagkazo?\nAnagkazo означава просто "принуждавам". Означава също така да налагаш, да тласкаш и да насилваш по какъвто и да било начин – със сила, заплахи, убеждаване и настойчиви увещания.\nПонякога е необходимо да се върнем назад до гръцкия език, за да разберем оригиналното значение на някои думи от Библията. Както знаете, Новият завет е преведен от гръцки език, а Старият завет е преведен от иврит. Гръцката дума Anagkazo се превежда като „принуждавам".\nИма и друга, тясно свързана с нея гръцка дума, "Biazo".\nКакво е Biazo?\nBiazo е гръцка дума, която откриваме в Евангелие от Матея, глава 11 и която означава "да използваш сила или да накараш някого да направи нещо". Това е качество, което според мен липсва сред християнските кръгове. Силни сме във всичко друго, но не и в Божието дело. Силни сме по отношение на нашата работа, нашите приятелки, нашия брак и нашето бъдеще. Но когато се стигне до Божието дело, ставаме като срамежливи мишлета!\nКогато гледам реклами по телевизията, разбирам, че има разни групи хора, които са много уверени в качествата на това, което предлагат. Те са дотолкова уверени, че смело пеят песнички за това колко са хубави техните продукти.\nРекламодателите на алкохол са едни от най-добрите в бизнеса. Всички ние знаем, че бирата и алкохолните напитки действат пагубно и разрушително на младите хора. Алкохолът е станал причина за разбиването на много повече домове, разтрогването на повече бракове, повече автомобилни произшествия и за началото на повече войни и спорове, отколкото каквото и да било друго по света. Въпреки това постоянно го рекламират и предлагат.\nБирата е причина за множество катастрофи, довели до смъртта на безброй хора. При все това по телевизията показват усмихнати хора, които ни казват, че това е силата , от която се нуждаем. Тези реклами биват изливани право в гърлата ни. Ние биваме принудени да вярваме в неща, които не са истина.\nМакар че бирата е „дяволска напитка", ни карат да вярваме в противното.\nКогато се замисля за упоритостта на


#66 Guest , 19.02.09, 10:39 (преди 11 години)\nза сега е тайна , но вероятно Георгиев ще се кандидатира за депутат от Герб. Някой да знае нещо по въпроса.?\n#67 Guest , 19.02.09, 11:36 (преди 11 години)\nКолко са хитри тези комунисти,преди години чрез царя се върнаха на власт,сега чувстват,че си отиват исъздадоха ГЕРБ та да заблудят народеца и пак да се докопат до властта.Кажи бедни народе докога ще търпиш ,докога ще мълчиш,не е ли време да се събудим.\n#68 Guest , 19.02.09, 19:48 (преди 11 години)\nОт комсоца насам,народ няма-само рая.Единствено ги бива,да гласуват за БСП и метастазите му.\n#69 Guest , 20.02.09, 10:40 (преди 11 години)\n#70 Guest , 20.02.09, 11:29 (преди 11 години)\nvsi4ki sa kradci i mo6enici ne glasyvaite\n#71 Guest , 20.02.09, 12:50 (преди 11 години)\nКакво значи не гласувайте? Ако не гласувате\nпак ще има парламент, но няма да го изберете Вие!Ще са го избрали другите, които гласуват по партийна заповед!\n#72 Guest , 20.02.09, 14:20 (преди 11 години)\nА бе пич,като гласуваме по малко ли ще крадат новите депутати и управляващи!\n#73 Guest , 20.02.09, 15:32 (преди 11 години)\nЩе крадат на дребно,като не са от една и съща партия, не на едро, като турците и комунистите!А пък ще мине време, докато се разберат кой от къде? Иначе сегашните си знаят и ако пак са те, ще си продължават.\n#74 Guest , 20.02.09, 15:35 (преди 11 години)\nТака е: примера е ОБЩИНСКИ СЪВЕТ БОТЕВГРАД и другаря КМЕТ-САМО НА ЕДРО!\n#75 Guest , 20.02.09, 15:37 (преди 11 години)\nДемократи за силна България -15.2 %\n#76 Guest , 20.02.09, 16:16 (преди 11 години)\nбихте ли ми обяснили каква е разликата в това кой изверг ще ни управлява - Доган , Волен Сидеров или някой друг безмилостен крадец. За същите тези досега ,до болка познати муцуни аз няма да гласувам. Имам право да упражня наказателен вот и ако всички направят като мен , може на някого нещо да му просветне , че трябва да се смени избирателната система и тогава за тези същите стари муцуни няма да има кой да гласува. Искаме да ни управлямат нови хора, които поне в началото още няма да са се научили да крадат или ако крадат ще е в много по-малки размери от тези сега, защото за всяко нещо се иска опит и стаж.\n#79 Guest , 21.02.09, 14:53 (преди 11 години)\nиз досието на Иван Йорданов Костов\n“в изказванията му също се забелязват немарксически позиции“,\nОперативният работник, разследвал Костов, докладва, че\n“…Един мой приятел познава Иван Костов”. …Той го счита за човек умен, знаещ, амбициозен, който търси и възприема новото. Тук съществува опасност от модернизъм. От друга страна, сред колегите му от катедрата се говори, че Иван Костов рядко идва на заседания на катедрата /и на други обществени мероприятия/, като се оправдава с прекалена заетост, защото следва второ висше образование. Когато е бил на такива мероприятия, правило впечатление, че сяда сред свои колеги – бивши негови състуденти, и те започват да коментират и апострофират изказванията, т.е. някои от колегите му считат, че системно проявява неуважение и подценяване на другите…”\n“…Подобни мисли с непартийни позиции /Костов/ е изказвал във връзка със сътрудничеството и резултатите от него в СИВ и други въпроси…” Според “Стоян” обектът твърди , че “ въпреки дългогодишните разработки и проверки, новият икономически механизъм няма да подобри жизненото равнище на народа…”\n#80 Guest , 21.02.09, 14:54 (преди 11 години)\n^ за който може да чете и да мисли\n#81 Guest , 21.02.09, 18:09 (преди 11 години)\n#83 Guest , 21.02.09, 18:10 (преди 11 години)\n#84 Guest , 21.02.09, 18:10 (преди 11 години)\n#85 Guest , 21.02.09, 18:11 (преди 11 години)\n#86 Guest , 21.02.09, 18:12 (преди 11 години)\n#87 Guest , 21.02.09, 18:15 (преди 11 години)\n#88 viko , 21.02.09, 18:57 (преди 11 години)


Как да се свържете с WiFi в московското метро и транспорт в 4 стъпки - MT Free и VMET.RO\nWiFi в московското метро във влакови вагони наскоро се превърна в реалност - безплатен интернет MT_Free се появи на всички линии. Но градските власти не спряха дотук и разшириха зоната на мрежата, за да покрият целия обществен транспорт - автобуси, тролейбуси, трамваи и електрически влакове. Е, нека да разберем как да се регистрирате в личния си акаунт и как да се свържете с WiFi в московското метро. Сигурен съм, че след като прочетете тези инструкции стъпка по стъпка, вече няма да имате въпроси относно това как да влезете в акаунта си чрез сайта vmet.ro или gowifi.ru\nИнструкции стъпка по стъпка за свързване към wifi в метрото и градския транспорт\nЗа да имате достъп до интернет в транспорта, просто трябва да имате поддръжка на WiFi мрежа на вашето устройство, било то телефон или iPhone на Andorid, или таблет, или лаптоп. Но няма да можете просто да вземете и свържете телефона си с WiFi в метрото у дома - първо трябва:\nСвържете се с WiFi мрежа "MT_Free"\nПълна регистрация с помощта на мобилния ви телефон Тези, които искат да свържат таблет или лаптоп, също трябва да имат мобилен телефон в джоба си, за да не останат без съвременните ползи от цивилизацията.\nВлезте през сайта "Vmet.Ro" или "Gowifi.Ru"\nВижте досадни реклами\nРегистрация в метрото в мрежата WiFi MT_Free за обществен транспорт в Москва\nЗа ваше улеснение, за да не останат въпроси за това как да се свържете с WiFi в московското метро, ще опиша подробно всяка стъпка. Всичко започва с регистрация в мрежата. Това неудобство е създадено по някаква причина. Според закона, когато се ползва безплатен интернет на обществени места, който включва метрото, трябва да се упълномощи по телефонен номер. Че измамниците не могат да го използват анонимно за своите черни дела.\nТака че, за да се свържете с WiFi, било то метро, автобус, тролейбус, трамвай или влак, трябва да намерите мрежа, наречена MT_Free.\nСвързваме се с него и изчакваме няколко секунди. Ако страницата за вход в Интернет не се отваря автоматично, тогава можете да опитате да отворите всяка страница в браузъра - тя автоматично ще ви пренасочи към оторизацията на Vmet.Ro или нова версия на този сайт gowifi.ru. За да се регистрирате, изберете елемента „Подаване на идентификация“.\nВ следващата стъпка\nпосочете номера на вашия мобилен телефон,\nполучаваме код за потвърждение чрез SMS\nи го въведете в съответното поле.\nМожете да прикачите 5 устройства към един номер, включително приспособления, които нямат SIM карта.\nЦялата шега е, че както знаете, вътре в тунела клетъчната мрежа не работи за всички оператори или качеството на комуникацията е лошо. Ето защо, докато чакате SMS, можете лесно да преминете спирката си случайно - бъдете внимателни\nМожете да избегнете този проблем, ако имате личен акаунт на уебсайта на държавната служба. Възможно е да го използвате, за да влезете в WiFi в московското метро. За да направите това, просто трябва да посочите вашето потребителско име и парола от портала за електронно управление, вместо да въвеждате телефонния номер и да влезете в Интернет.\nРазрешение за WiFi в метрото и наземния транспорт\nСлед като влезете в WiFi мрежата "MT-Free", страницата за упълномощаване в gowifi.ru (Vmet.Ro) ще се отвори автоматично. Тъй като вече сме се регистрирали, влизането в Интернет ще се случи автоматично, без да се въвеждат допълнителни данни. Просто избираме сега опцията „Влез в интернет“ и изчакваме около минута, докато рекламите се превъртат.\nЗа нетърпеливите има опция за изключване на показването на реклами, но тази услуга вече е предоставена за вашите трудно спечелени пари. В зората на ерата на вездесъщото население на безжичния интернет в транспорта практикувах с помощта на мобилната версия на рекламния блокер и в случай на свързване към wifi в метрото, това работи. Столичните ИТ специалисти обаче уловиха този трик и се научиха как да блокират този начин за заобикаляне на рекламата - не гледайте все още, не трябва да имате връзка с Интернет. Но това ще бъде обсъдено в отделна статия.


Данък от Adsense | Predpriemach.com\nЗдравейте, искам да попитам Адсенсърите тук дали трябва да се плащат някакви данъци за приходи придобити чрез Adsense..\nПлащанията получавам от Google Ирландия чрез Western Union, а приходите са около 1500-3000 euro.\nВиж тук http://www.predpriemach.com/showthread.php?t=15642\nМерси, не ми стана много ясно, но искам да попитам останалите адсенсъри ... Плащате ли си данъка? Имали ли сте проблем с НАП? Какво да направя, ако съм получавал плащания без да плащам данъка?\nНа мнение съм, че не трябва да плащаш нищо друго, освен това, което се предвижда в годишната данъчна декларация. Никакво ДДС не се плаща, както някой твърдят. ДДС-то да си го плаща Гугъл, ако е нужно това. Довод: Имаш помещение, което си дал под наем на някой, който е направил магазин. Ти ли плащаш ДДС за магазина или собственика на магазина? По същия начин е и това: Имаш сайт, и даваш определена площ от сайта под наем и това лице може да прави каквото си иска в наетата от теб площ. И тези приходи ги регистрираш в годишната декларация и толкова.\nТи предполагам си ДЕС/дипломиран експерт счетоводител/?! Не ми отговаряй, въпроса беше риторичен.\nСлед като, не само не си наясно, но и "хал хабер" си нямаш /съдейки по "компетентното" ти мнение/недей да даваш подвеждащи съвети с безсмислени примери\nТи предполагам си ДЕС/дипломиран експерт счетоводител/?!\nТочно така, аз съм ДЕС.\nТова за твои приходи ли? Че кога ги направи, нали до преди дни пускаше теми как да те одобрят или те\nбъркам с друг колега?\nНещо полезно от мен по темата - трябва да си регистриран като физическо лице по ДДС по чл.97а\nи всеки месец да си подаваш Декларация по ДДС. Не плащаш ДДС, но въпреки всичко трябва да подаваш декларации.\nПлюс това в края на годината подаваш отделна декларация за годишни доходи.\nСтава въпрос за стар профил, с когото имах мнооого проблеми но въпреки това днес получих плащане. Смятах, че правя невалидни импресии чрез авто-рефреш на страницата (каквито и всъщност правих), но въпреки това дори предупреждение не получих и ми изплатиха парите. А понеже бях на 100% сигурен, че ще ми бият шута от Adsense купих нова компютърна конфигурация, поръчах друг интернет и регистрах нов adsense акаунт ..\nЩе може ли малко по-подробна информация да ми дадеш за тези декларации? Ако не ти се пише да ми пратиш линкче нещо да чета?\nИ това адсенсъри е много тъпо като понятие, което използваш.\n10% от печалбата я прибира държавата.\nНищо общо няма старият акаунт с новия. Невалидни импресии съм спрял отдавна да правя.\nИскам да попитам ако не ги плащам тези 10 процента има ли начин да ме хванат, понеже не съм чувал случай някой да има проблем със НАП заради adsense? Получавам парите чрез WU това не е ли от значение?\nО, Боже! Защо наистина не беше толкова просто! 10% на държавата и готово! Това, че не са хванали някой, не значи че и ти ще се разминеш. Зависи кой е зад гърбати и колко $$$ имаш. Най-дребните го отнасят първи и най жестоко, за назидание.\nИнтересно ми е имаш ли директен собствен опит или се базираш на наблюдения? Ако е първото, би ли споделил повече.\nЗадължение за регистрация по чл.97а от ЗДДС възниква не по-късно от 7 дни преди датата, на която данъкът за доставката става изискуем (авансово плащане или данъчно събитие). Тоест изпуснали сте срока за регистрация.\nИмам офлайн бизнес още от 1991. Имам счетоводителка която по принцип движи въпросите, но въпреки това трябва да подавам разни други декларации за щяло и не щяло. Особено в началото, отиваш питаш, кажат нещо и на другата година ела в данъчното на и тази дата и акта готов. Сума пари за глупости само. Само да поискат ще те разпердушинят. Изключение е, ако превъртиш няколко милиона или Бойко (Ахмед, Сергей и т.н.) ти вуйчо. Искам да се пробвам и в адсенса, но изчетох темите тук и на няколко места още и за сега само експериментирам.\nАко си получил плащане от ирландската фирма на Google (Google Ireland Ltd) вече си изтървал срока за регистрация по ЗДДС и ако те хванат дължиш глоба за това.\nОнази тема неслучайно е толкова дълга и това, че не си разбрал какво пише също не е случайно. Причината за това е, че повечето като теб се сещат да четат законите чак когато вече са ги нарушили.\nВината за голямото и ненужно усложнено законодателство е твоя (и на всички останали гласоподаватели) - ти си този, който трябва да контролира законодателите (нали имаш право на глас и право да гласуват за теб?). За едно нещо когато отговарят всички гласоподаватели (тоест на практика никой) става така...\nПоследно редактирано: 25 Юли 2013\nРеакции: магарцедес and meleager\nПо принцип е европейска директива ама въпроса е как ние по български сме си я вградили в законите... колега от форума беше ходил да ги пита в ипания в данъчното където живее трябва ли да се регистрира и му бяха казали че понеже данъка си е удържан от Г не трябва освен ако не надминел 24000 евро приходи...\nВсе пак в случая става на въпрос за това че държавата прибира 0 данък от това и хаби администативен ресурс да обработва тази нулева декларация, а регистрирания хаби пари за счетоводство всеки месец и рискува за тази декларация нулева декларация иначе ако нещо е не добре по нея за 0 данък може да получи солидна глоба...\nсъщото е и с вноса от Китай\nтова е на Дянков простотията няма значение дали внасяш 1 тениска или един контейнер тениски и до ден днешен не променено...\nето как се спазва същата директива в англия\nДа се включа и аз !\nПоръчвам аз артикули на стойност 3000 $ - до UK\nИдва ми на вратата пощаджията и ми казва: господине тайкато е внос от страна извън EU трябва да платите мито - АЗ ок , за какво говорим ?\nПощаджията - 20 % ДДС\nИзкарах си дебитната карта прекара я през апарата си там на вратата искaра от вана стоката и въпроса приключи !\nСамо да кажа че всички митнически документи бяха оредени от DHL без аз да се налага да ходя където и да било.\nпосле мога да пиша и за регистрацията на фирма по ддс в бг и англия където става всичко онлайн само за ден (за няколко часа) а тук те скъсват от проверки... итнт итнт\nзатова казвам скапана държава...\ncoolice, в другите държави едва ли получават законно уредени лични проценти от всеки акт,\nкакто е у нас. Те затова се напъват да проверяват и да съставят актове,\nщото им узакониха процентите в новото ДОПК.\nРазбира се всяка страна сама решава как ще приложи дадена разпоредба от директива. Регистрацията по ЗДДС на основание чл.97а е въз основа на една промяна от 12 февруари 2008 година (която влиза в сила от 1 януари 2010 г.). В нея се реши, че за всички доставки на услуги мястото на данъчно облагане следва по принцип да е мястото, където се извършва фактическото потребление.\nВ нея се прави допълнение, направено в чл. 214, ал. 1 от Директива 2006/112/ЕО, с което държавите-членки трябва да предприемат необходимите мерки, за да гарантират, че лица, които получават или предоставят услуги на територията на друга държава - членка, трябва да са идентифицирани чрез индивидуален номер. В тази връзка е създаден и чл. 97а.\nКак са решили проблема в другите държави нямам представа.\nОтносно безумния брой лицензи, разрешителни, такси и т.н. съм съгласен, там има много работа да се върши.


Птичи трели в съпровод на арфа огласят Боровец - Музика\nПтичи трели в съпровод на арфа огласят Боровец\nпубликувано на 29.07.15 в 12:34]\nСнимка: предоставена от Анжела Маджарова\nАко високо нейде в Рила планина, сред песните на птиците и ромолящия поток дочуете и нежно подръпване на струни, не се учудвайте! Трети ден в курорта Боровец арфата слива ефирния си тембър със звуците на природата. Любители и професионалисти, обединени от любовта си към този древен инструмент се учат на интерпретация и техника, сценично представяне, импровизация. И всичко това – благодарение на неуморните усилия на известната наша арфистка Анжела Маджарова. Направила първите си стъпки в Националното музикално училище в София и в Младежка филхармония „Пионер”, тя се развива в обкръжението на световни музиканти и прави международна кариера с репертоар от барока до съвременната музика. Една от целите й днес е да популяризира арфата, затова за втори път събира в лятна академия ценителите на този инструмент. Идеята е да почерпим опит от нашите арфисти, които работят по света и всяко лято си идват в родината. Така ще осъществим приемственост между поколенията, казва Анжела.\n„Следобедът на един фавн” от Клод Дебюси, изп. Анжела Маджарова и Виржини Бове – флейта\nНай-малката и най-възрастната участничка в академията изпитват еднакъв възторг от своя любим инструмент. Аз обичам арфата, защото има много нежен звук и е като на принцеса. Когато порасна, искам да стана неонатолог, но като любимо занимание да имам арфата – казва 9-годишната Лора Карапанчева, която макар и от Самоков не пропуска седмичния си урок в столицата. Почти 60-годишната Розабела Чан пък пристига чак от Хонконг. За втора поредна година идвам тук да уча при Анжела. Много харесвам този инструмент, според мен той има ангелски звук. В академията отношенията са толкова сърдечни, чувствам се като сред близки хора. Много е вдъхновяващо, решила съм всяка година да се връщам тук.\nНякои от участниците – българи или чужденци, идват от Бразилия, Дубай, Италия, Гърция, Великобритания, за да се посветят на джаза, класиката и съвременната музика. Анжела Маджарова пояснява:\nНие сме трима лектори. Росица Милевска преподава джаз арфа и импровизации. Тя е класически арфист, но по-късно се профилира като джазов изпълнител. Живее и работи във Франция, както и втората ни лекторка Юлиана Тошкова. Тя пък е композитор и арфист. В заниманията си акцентира върху музиката на ХХ век. Третият лектор съм аз – обхващам повече оркестровите трудности, тъй като имам опит с класическия репертоар в оркестъра, а също като камерен изпълнител и солист. Най-хубавото между всички участници е, че цял живот са си мечтали да свирят на арфа, не са се отказали и са осъществили своята мечта. През XXI век инструментът не може да се смята повече за аристократично занимание – особено келтската арфа, която не струва скъпо. За нея има огромен репертоар и човек може да й се посвети професионално или да свири любителски цял живот.\nЯна Дойнова и Росица Милевска са от двете страни на обучението – първата като студент, а втората като преподавател.\nЗаписах се в академията, защото тя дава шанс на всеки от нас да види докъде е стигнал другият, да обмени опит и да получи различно мнение за свиренето си – казва Яна. Шанс е, че имаме и композитор на съвременна музика. От нея получаваме прекрасни съвети за интерпретацията. Тук се чувстваме като в рая – арфи, река, обкръжени сме от приятни хора.\nА Росица Милевска допълва:\nСупер идея е събитието да се организира сред природата. Събрали сме се, за да се обогатим взаимно. По отношение на джаза учениците ми имат хубави хрумвания и са готови да вложат много от себе си, за да се получи добър резултат. Вярно е, че са в началото, но човек винаги започва от някъде.\nВ първия ден от академията преподавателите свириха пред своите възпитаници, които, на свой ред, ще върнат жеста с малък концерт на 30 юли в Самоков.\nСнимки: предоставени от Анжела Маджарова


Един полицай загина при пореден терористичен акт в Париж - Общество\nЕдин полицай загина при пореден терористичен акт в Париж\n"Ислямска държава" обяви, че нападателят е неин боец\nпубликувано на 21.04.17 в 04:41\nЕдин полицай беше убит при нападение по време на предизборен диспут между кандидатите за президент на Франция. Въоръжен с автомат мъж стреля по полицаи, които били на служба до магазин на булеварда "Шанз-Елизе". Двама други полицаи са ранени, животът им е вън от опасност. От отхвръкнала осколка е ранена чужденка. Терористът е убит при стрелба в отговор на нападението му.\nСлед вестта за стрелбата кандидатът за президент Франсоа Фийон призова за спиране на предизборната кампания. Консерваторът отмени предизборните си прояви два дни преди вота. Лидерът на Националния фронт Марин льо Пен също прекрати кампанията си. Фийон и Льо Пен са сред фаворитите за първия тур в неделя.\nПолицията претърси дома на предполагаемия извършител. Мъжът е 39-годишен френски гражданин, живеел е близо до Париж, той е собственик на автомобила, използван при атентата. През февруари 2005-а бил осъден на затвор за три опита за предумишлено убийство, в два от случаите мишена били полицаи. При процеса в апелативна инстанция той се признал за виновен. На първа инстанция бил осъден на 20 години лишаване от свобода. Според полицейски документ, с който се сдобила агенция Асошиейтед прес, претърсеното жилище е на семейството на Карим Шорфи - 39-годишен, с полицейско досие.\nГрупировката "Ислямска държава" обяви, че нападателят е неин боец на име Абу Юсеф от Белгия.\nСтрелбата в Париж тази нощ е терористичен акт, категоричен е президентът на Франция Франсоа Оланд. Той каза, че за тази сутрин е свикал спешна среща на съвета по отбрана и национална сигурност.\nПо-рано тази седмица в южния град Марсилия бяха арестувани двама души по подозрение, че подготвяли нападение в навечерието на президентските избори. При обиски бяха открити огнестрелно оръжие, експлозиви и джихадистка пропаганда.\nСилите за сигурност във Франция са мобилизирани от ноември 2015 година, когато терористи избиха 130 души в Париж. 86 загинаха през юли миналата година в Ница, прегазени от камион при терористично нападение.\nПрограма Хоризонт Общество Париж терорист убит\nВеликотърновският квартал "Варуша" ще летува и ще зимува разкопан\nСтаринният великотърновски квартал „Варуша“ не само посрещна пролетта разкопан заради подмяна на водопроводи и пренареждане на вековните плочници от калдъръмената настилка, но и ще зимува разкопан. Дългоочакваният ремонт на улиците в старинния квартал „Варуша“ в старопрестолния град започна с ритуална първа копка и счупена бутилка вино в кофата на..\nпубликувано на 27.04.18 в 09:17\nПродължава бедственото положение в Тутраканско заради залети земеделски земи\nОчаква се днес да бъде напълно възстановено електрозахранването на помпената станция при тутраканското село Нова Черна. Блокираната работа на станцията заради авария в електропровод причини заливането на близо 55 хиляди декара земеделски земи в Тутраканска община и община Сливо поле, заради което бе обявено седемдневно бедствено положение в..\nпубликувано на 27.04.18 в 09:10\nГодишни награди на платформа АГОРА\nЧиталищата – тази уникална, единствено българска институция, повече от 160 години изпълнява своята мисия за съхранение и развитие на традиционните ценности на народа ни. Трайна и дълбока е връзката с миналото, традициите, просветата, културата, благотворителността, работата в полза на местните общности. Храм на духовността, център за развитие на талантите..\nКНСБ отбелязва Световния ден, посветен на безопасността по време на работа\nКНСБ отбелязва Световния ден, посветен на безопасността и здравето по време на работа. Отдава се почит към загиналите при трудови злополуки. КНСБ оправи призив към всичките си структури да покажат съпричастност с едноминутно мълчание точно в 10.00 часа днес. Целта е да се привлече общественото внимание към Световния ден за безопасност и здраве при..\nпубликувано на 27.04.18 в 08:19\nЗа трети пореден ден медиците от ловешката болница излизат на протест\nЗа трети пореден ден медиците от ловешката болница излизат на протест заради неизплатени заплати и неясното бъдеще на лечебното заведение. Работещите в болницата планират днес по обяд отново да блокират движението по една от основните улици в Ловеч и коментираха: "Решени сме вече на крайни действия". "Затварят се отделения след отделения"...\nпубликувано на 27.04.18 в 08:03\nВодеща тема за вестниците е вчерашното изказване на премиера Бойко Борисов, че до 1 година България може да влезе в чакалнята на еврозоната. Вестник "Труд" цитира думи на министър-председателя, който посочва, че до 1 месец страната ни трябва да получи пътна карта за присъединяването към финансовия механизъм ERM 2. По думите на финансовия министър..\nпубликувано на 27.04.18 в 07:05\nПо всички направления, за които от БДЖ "Пътнически превози" изискват предварителна резервация за предстоящите празници, има свободни места, каза за "Хоризонт" Калин Маринов от отдел "Продажби" в железопътната компания. Резервациите са необходими за някои от бързите влакове по най-натоварените дестинации за дните 4-и, 5-и и 7-и май. Целта е..\nпубликувано на 27.04.18 в 04:29


Цинкът, без който не можем - Още.бг\nот Александра Ангелова декември 5, 2021, 12:14 15.1k Преглеждания 3 Гласове\nHealthy product sources of zinc.\nВсички знаем, че приемането на витамини е изключително важно за нашето здраве. По-малко обаче обръщаме внимание на минералите и то – на цялата палитра, необходима за функционирането на тялото. Някои минерали като калций, магнезий и желязо са истински “звезди”. За тях споменаваме често като необходимо условие да бъдем здрави и жизнени. По-рядко обаче споменаваме друг минерал, който също заслужава внимание – цинкът!\nЦинкът е незаменим източник на ползи за поддържането на всекидневните функции на тялото. Дефицитът в организма може да доведе до блокиране на растежа на клетките, до косопад, да затруднено зрение през нощта и подтискане на имунитета, както и до невропсихологически проблеми. Ниските нива на цинк могат да са причина и за моторни нарушения и дефицит на вниманието при децата. Причините за тези състояния са обясними – цинкът е отговорен за поддържането на над 300 ензима в тялото. Цинковият дефицит е класиран като петият водещ рисков фактор, който причинява смърт. Според Световната здравна организация около 800 000 души умират годишно по света заради недостиг на цинк.От тях 450 000 са деца на възраст под 5 години.\nВ месеците на COVID пандемия, учените припомниха, че цинкът е особено важен и за растежа на т. нар. Т-клетки, отговорни за Т-клетъчния имунитет, както и за здравословния баланс на бели кръвни телца, необходими за справяне с опасни бактерии и вируси и за поддържане на защитните функции на клетъчната мембрана.\nИмунната система е намерила почти съвършен начин да се справя с нежеланите клетки и субстанции, които се генерират в нашия организъм и така да ни предпазва от заболявания. Тъкмо цинкът, заедно с витамините С и Д, бе идентифициран по време на пандемията като един от най-важните минерали, отговорни за много защитни биологични функции в човешкото тяло. Той участва в разнообразни клетъчни процеси и играе клчова роля в синтезиране на протеини и ДНК, за лечение на рани, за балансирано делене на клетките, както и за две важни сетива – вкусът и мирисът.\nЕкспертите алармират, че ако се чувствате по-малко гладни, отколкото обичайно, трябва да обърнете сериозно внимание на това състояние. Същото се отнася и до депресията. Може причината да е дефицит на цинк. Този дефицит може да доведе до т. нар. оксидантен стрес в тялото. Той увеличава риска от възпалителни процеси в тялото. Когато балансът на минерала е нарушен, това води до преждевременно умиране на клетки.\nЗа да си набавите необходимата дневна доза цинк, не се изисква много. Според Националния здравен институт в САЩ препоръчителната дневна доза за жените е 8 мг, а за мъжете – 11 мг. Същатата доза е необходима на бременните. Жените, които кърмят обаче трябва да приемат поне 12 мг на ден.\nЦинкът присъства естествено в много храни. Затова експерти съветват да предпочитаме приема на храни, които съдържат цинк, вместо хранителни добавки. Един от най-добрите източници на този минерал са животинските продукти и най-вече месото – най-вече агнешко, и морските дарове. Когато тялото приема достатъчно цинк с храната, то по лесно и по-бързо се справя с простудите и с дисфункциите на щитовидната жлеза. Храните, богати на цинк, подобряват имунната и храносмилателната система, нощното виждане, както и състоянието на кожата.\nПовечето растителните продукти обаче имат ниско съдържание на цинк. Това трябва да е “сигнална лампичка” за вегетарианците, които набавят минерала по-трудно от хората, които обичат да хапват месо. Тъй наречените фитати, които се съдържат във вегетарианска храна като пълнозърнест хляб, зелени зеленчуци, бобови растения, задържат освобождаването на цинк и възпрепятстват неговата абсорбация. Затова вегетарианците трябва да практикуват определен начин за приготвяне на храна, за да увеличат количеството цинк, което постъпва в организма. Например бобът и други зърнени култури, както и някои семена, е добре да бъдат накиснати във вода няколко часа преди готвене. Други подходящи процеси биха могли да бъдат печенето и ферментацията.\nИма обаче и растителни храни, които съдържат значително количество цинк. Сред тях са ядки като орехи, бадеми и кашу, както и семена като слънчогледово, тиквено и динено семе. Кашуто е богато и на други минерали като мед, манган и фосфор. Сравнително добро количество цинк съдържат млякото и млечните продукти, пълнозърнестите храни и бобови растения като нахут, леща и боб. Плодовете и зеленчуците, които са добър източник на цинк, са авокадо, нар, гъби, спанак и броколи. Гъбите имат малко калории и мазнини, но високо съдържание на цинк и калий.\nМного хора, които спазват вегитарианска или някоя от популярните източни диети без месо са най-податливи на цинков дефицит. Най-добрият начин за стриктните вегетарианци да балансират храненето си е да добавят тези храни към менюто си.\nНеобходимостта от прием на цинк за подсилване на имунната система бе подчертана в началото на пандемията от COVID-19. Това се обяснява с особената важност на цинка за подсилване на имунитета. По-силният имунитет винаги по-лесно ще се справи с някоя инфeкция, а и превенцията винаги е за предпочитане пред лечението, казва д-р Андрю Грийн, директор на Интернационалната цинкова асоциация (IZA).\n10 креативни идеи за коледни подаръци


30 Май 2020, 17:47 Новини от Bpost\nНора Караиванова: "Истинските звезди са нормални хора!"\n20 годишната Нора завършва "Телекомуникации, електроника и електротехника" в родния си град. Започва да се занимава с музика в школата на вокалния педагог Аделина Колева в Горна Оряховица. Професионално пее от седем години. Има много награди - от тв предаването „Хит минус едно”, конкурса „Бургас и морето”..\nAmy Winehouse се завръща на наградите BRIT\nУайнхаус, която се лекува в медицински център в Лондон, ще изпълни две парчета по време на церемонията на 20 февруари. Певицата не можа да присъства лично на церемонията по раздаването на наградите Грами, защото все още беше под медицински контрол. Въпреки това Ейми Уайнхаус спечели пет..\nСемейство Osbourne се разпродаде за 800 хиляди долара\nВсички пари, спечелени от продажбата на вещи от предишния дом на семейството, ще бъдат дарени на фондацията на Шерън Озбърн за борба срещу рак на дебелото черво. Фенове на бившия фронтмен на Black Sabbath купиха билярдна масата, правена по поръчка специално за звездата, за 11 000 долара. Един чифт от..\nИзбраха Michael Jackson за най-страшен музикант\nДжексън оглави класацията на музикалния сайт Gigwise.com, изготвена по случай предстоящия Хелоуин. Певецът успя да спечели лидерската позиция в списъка, благодарение на множеството пластични операции, които промениха чертите на лицето му. На второ място е музикантът Фил Спектор (Phil Spector), срещу..\nСемейство Osbourne разпродават имуществото си за благотворителност\nЗвездната двойка ще се раздели с мебели, произведения на изкуството и други вещи от домовете си във Великобритания и Калифорния, които могат често да се видят в шоуто на MTV "The Osbournes", предаде BBC. "Време да се разтоварим, а и сме затрупани с лични вещи", призна Шарън Озбърн. Паричните средства,..\nOzzfest взе две жертви\nИ двата смъртни случая са в следствие на употреба на наркотици и алкохол, предаде antimusic.com. Реймънд Гуарино (Raymond Guarino) почина в болницата Bayshore на 16 август, след като е реанимиран на паркинга на амфитеатъра "PNC Bank Arts Center", където се проведе концерта. В кръвта на Гуарино са открити..\nБиографична книга на Ozzy Osbourne излезе и на български\nКнигата се казва "ОZZY: БЕЗ ЦЕНЗУРА” и в интрото й се поставят няколко опорни точки : "Пъклено изчадие или фитнес маниак е Ozzy?", "Принц на мрака или светла душа?", "Откачен, който яде прилепи или любящ баща?" Сю Крофърд (Sue Crawford), автор на книгата, описва необичайния живот на Ози Озбърн и странните..\nChristina Aguilera ще се нанесе в имението на Ozzy Osbourne\n"Не искам да стоя в тази къща повече. Когато приключихме с предаването, бяхме оставени с една огромна сметка, която трябва да платим за въоръжена охрана", коментира самият Ози. Причината за продажбата, както обяви звездното семейство, е, че откакто къщата служи за декор на снимките на предаването на..


Заловиха автокрадците Руския и Папен от Волуяк – Труд\nЗаловиха автокрадците Руския и Папен от Волуяк\tДвамата задигнали „Ауди“ от квартал „Люлин“ и го карали за разфасоване\nАрестуван при акция автокрадец. Снимка: МВР\n15.09.2017 • 15:18\nОстават зад решетките за 72 часа\nСтолични полицаи издебнаха, заложиха капан и заловиха двама известни автокрадци. Зад решетките са 43-годишния С. Г., по прякор Руския и авера му от софийското село Волуяк В. Г. (40 г.), наричан Папен.\nВ понеделник жителка на софийския квартал “Люлин” слязла пред блока и видяла, че е изчезнали нейното “Ауди А3”. След сигнал до Девето РПУ криминалисти започнали издирването на автомобила. Още същия ден те го открили паркиран в село Волуяк. Установени били крадците, но започнало наблюдение със секретни постове.\nПоявил се Папен, качил се в аудито и го подкарал. Руския тръгнал след него с “Фолксваген Голф” да за ескортира. Най-вероятно са карали автомобила към морга за разфасоване, но попаднали на полицейска засада и били оковани с белезници.\nПапен имал полицейско досие за престъпления, свързани с автомобили, а Руския – присъди. При последвалите обиски в жилищата им били намерени иззети устройства за разбиване на автоключалки, тип “тирбушон”, за запалване на двигатели и за заглушаване на GPS сигнали. Открити били също заготовки и ключове за коли, две радиостанции, компютри от леки автомобили и други крадени вещи.\nС решениие на прокуратурата двамата автоапаши за 72 часа зад решетките.\nRuskija e dilar na kokain Sega puk i avtokradec bravo be izdiga se bokluka\nНа такива боклуци на бай Тошо режива им даваше 20 години а сега след 48 часа ще са навън.\nБраво на родната полиция! Вместо да ги проследят и да разбият цялата верига, те им направили засада! БРАВО! Сега и начинаещ адвокат ще ги измъкне с версията, че са взели колата да се повозят!


Новини ОТКРИВАНЕ НА НОВАТА УЧЕБНА ГОДИНА\nПоследно променен на Понеделник, 16 Септември 2019 13:15\tПонеделник, 16 Септември 2019 13:00\nПървият учебен ден отново се превърна в истински празник! Отбелязахме го с песни, стихове, много смях и прегръдки. Актьорът Вангел Апостолов разнообрази всички ученици със забавните си гатанки. Естествено първокласниците бяха най-развълнуваните ученици на ОУ „ Христо Ботев”. Въпреки че първите им стъпки в класните стаи бяха малко неуверени, погледите им блестяха безстрашно и любопитно и те смело прекрачиха прага на училището.\nКулминация на празничния ден бе словото на директора на училището. С гордост и уважение към труда на ученици, преподаватели и родители, г-н Делчев акцентира върху успехите на училището и неговите възпитаници. Специални гости на тържеството бяха г-н Митев- Председател на Общински съвет-Сливен и г-жа Надежда Тодорова – експерт в РУ Сливен.


Ендометриоза и репродуктивно здраве – Фондация "Искам бебе"\nМария Георгиева е основател и председател на фондация “Ендометриоза и репродуктивно здраве”. Маркетинг човек по образование, но лечител по душа. Водена от хуманитарния си инстинкт, през 2011 г. започва да изучава класическа хомеопатия, а през 2014-2015 г. преминава двугодишен курс по медицина към НСА – София. Самата тя е диагностицирана с ендометриоза още на 16-годишна възраст, затова казва, че мисията й е да помага на жените с ендометриоза, както и да изгражда по-висока култура относно женското здраве като цяло. Вярва, че всичко научено по пътя трябва да се споделя с другите, затова посвещава огромна част от времето си да помага на жените с ендометриоза и репродуктивни проблеми. Интересите са й в областна на холистичната медицина, и вярва, че индивидуалния подход към тялото е това, което прави разлика за всеки човек.\nФондация “Ендометриоза и репродуктивно здраве” е създадена през януари 2019 г. с основна цел изграждане и формиране на устойчива здравна култура относно заболяването ендометриоза и репродуктивното здраве като цяло. От 2020 г. фондацията е част от World Endometriosis Organizations (WEO), с които се изгражда дългосрочно сътрудничество с цел обмен на новини в областта, касаещи както пациентите, така и медицинските среди, особено в частта проучвания, нови методи за лечение и медикаменти.\nПредставете си ендометриозата, като случайно попаднали в градина семена на плевели, които се разрастват с времето. Това е състояние, в което подобни на ендометриума клетки се разпространяват извън матката, причинявайки хронично възпаление и сраствания. Всеизвестен факт е, че ендометриумът обикновено расте и се оформя вътре в матката. Той представлява тъкан, наситена с хранителни вещества, създадена да храни и поддържа оплодената яйцеклетка. Също така от него започва образуването на плацента, която предпазва бебето. По неизвестни причини тези ендометриални клетки мигрират на други места в тялото, оформяйки ендометриозни лезии, които са още познати и като ендометриозни импланти. Подобни огнища могат да се открият не само по репродуктивните органи, но и в областта на дебело черво, пикочен мехур, дори бял дроб.\nВсеки месец лигавицата на матката се променя под въздействието на хормоналните промени в тялото на жената. Същото се случва и с ендометриозните огнища навсякъде, където те се намират. Те се активизират по същия начин, както и ендометриума. Колкото повече времето напредва, тези т.нар. ендометриозни импланти водят до хронично възпаление и формират сраствания, както и кисти. Отделно, ендометриозните клетки причиняват ненормалнен имунен отговор, което пък от своя страна отново води до нови хронични възпаления и сраствания.\nЕндометриозата е хоромонозависимо състояние. Често жените, които страдат от ендометриоза, имат естрогенова доминантност и тялото им не може да извежда естрогена навън по правилния начин. Това до голяма степен е свързано и със здравето на черния дроб, който отговаря за фаза 1 и 2 на детоксикацията.\nКои симптоми алармират за възможна ендометриоза?\nСилна болка, която не се влияе от прием на стандартни обезболяващи медикаменти\nБолка, която трае през цялото време на менструалния цикъл\nБолка преди идване на менструалния цикъл и такава, която продължава и след него\nБолка съсредоточена не само в областта на матката, но и в областта на яйчници, кръст, може да отива към единия крак или двата крака\nБолката е постоянна, остра, пронизваща и няма характер на маточна контракция, може да се засили с кървенето\nМного обилен менструален цикъл, в който се налага да сменяте често санитарни материали\nМного дълъг менструален цикъл – повече от 10 дни\nПовръщане и диария преди и повреме на менструален цикъл\nЗацапване преди и след менструален цикъл\nБолка по време на изхождане по малка и/или голяма нужда (особено отчетливи по време на цикъл)\nРедуване на запек с диария по време на цикъл\nЧувствително подуване на корема и болки в червата през цялото време на менструалния цикъл\nУмора, която не се влияе от сезоните и часовете сън\nПовишена температура по време на цикъл\nВажна статистика за ендометриозата:\nЕндометриозата може да засегне всяка една жена – без значение расата, възръстта, социалния статус, и няма значение дали е раждала или не;\nЕндометриозата е една от най-честите причини за стерилитет при жената;\nВъзможно е болестта да протече безсимптомно и скрито, но в повечето случаи има ясни сигнали, като силна болка по време на цикъл, нередовен цикъл, кисти;\nПонякога са нужни между 5 и 10 години за да се определи диагнозата ендометриоза.\nВ днешни дни златен стандарт в диагностицирането на енодметриоза си остава хирургията – отворена операция или лапароскопия. Може би и за това отнема дълго време тя да бъде установена, защото не всеки ден всяка жена се решава да се подложи на инвазивен метод за установяване на проблемите й. Най-често се пристъпва към операция, тогава когато има ясна симптоматика – шоколадови кисти, проблеми с цикъла и овулацията, а подобни проблеми вече сигнализират за напреднал стадий на ендометриоза. Ето защо много автори говорят а болестта, като я наричат тихият нашественик, тъй като в началните фази на ендометриоза почти няма симптоми. Често се поставят и грешни диагнози, тъй като симптоматиката в началото може да бъде подвеждаща.\nПреди две години се заговори за кръвен тест, който има за цел да определи наличието на ендометриоза, както в начален стадий, така и да се проследи евентуален рецидив при жени с поставена диагноза.\nТ.нар. EndoDTect® следи нивата на определени биомаркери в кръвта и определено може да се окаже революционен метод в скрининга на ендометриоза.\nКонвенционалната медицина все още не е установила оптималното лечение на ендометриоза, и предимно се цели в облекчаване на симптомите. Болката се тушира с нестероидни противовъзпалителни лекарства, от които невинаги има ефект, а отстраняването на ендоимплантите и кистите обикновено се случва чрез хирургична намеса, след която идва и хормоналната терапия. Честата употреба на нестероидни противовъзпалителни лекраства, обаче, в дългосрочен план води до промени в лигавицата на червата и може да причини сериозни щети, като например язви и кървене. Хормоналната терапия с контрацептиви и прогестини и GnRH антагонисти наистина облекчава симптомите на болка, но им своите странични ефекти в кратък и дългосрочен план и не лекува проблема из основи. Чрез лапароскопия, която премахва кисти, ендоимпланти и сраствания могат да се облекчат симптомите за около 1-2 години, като след този период обикновено повечето симптоми се завръщат, а и трябва да имаме предвид, че самата оперативна процедура формира нови сраствания. Хистеректомията (отстраняване на матката) е често препоръчвана при напреднал стадий на ендометриоза и/или аденомиоза, но не е решение за жени във фертилна възраст, които искат да имат деца.\nНаред с болката и емоционалния дискофморт, много често ендометриозата има негативно въздействие и върху репродуктивните органи. Световната статистика сочи, че между 30% и 50% от жените с репродуктивни затруднения всъщност имат ендометриоза.\nВ напреднал стадий, срастванията, които са резултат на възпалителните процеси, могат да блокират фалопиевите тръби, да “опаковат” яйчниците с тъкан до степен, в която се нарушава кръвообращението и те не овулират и задържат фоликули. Обвивките съединителна тъкан могат да пречат както на освобождаването на яйцеклетките от яйчниците, така и на способността на тръбата да прихваща яйцеклетката.\nДругата по-тъмна страна на ендометриозата е влиянието й върху яйчниковия резерв, както и върху качеството на яйцеклетките. Т.нар. шоколадови кисти с времето буквално “изяждат” яйчника и той не функционира правилно, нарушава се овулацията и регулярността на менструалния цикъл. Лапароскопията, която цели отстраняване на кисти, често травмира яйчника, особено когато последният се дрилира, което пък нанася щети върху резерва.\nДефект на лутеалната фаза и прогестеронов дефицит са други две често наблюдавани явления при жени с ендометриоза.\nЕдин от митовете е, че бременността лекува ендометриозата. Всъщност бременността само забавя нейното развитие във времето, стига, разбира се, да се стигне до бременност, защото проблемите, произхождащи от ендометриозата, засягат овулация, имплантацията и износването.\nПреди всичко целите са две:\nТози начин на хранене изключва всички храни, които водят до възпаление и приветства всички онези, които възпрепятстват този процес, както и детоксикират организма естествено.\nОсновополагащ е принципът за прием на много зеленчуци, и то предимно листни такива – спанак, кейл, манголд, маруля, както представители на семейство Кръстоцветни – броколи, карфиол, зеле, брюкселско зеле. Включването на пресни сезонни плодове, най-вече т.нар. берита – червени и черни боровинки, малини, ягоди, къпини, касис също е много важно, тъй като те съдържат антиоксиданти в най-голяма степен. Важно е приемът на зеленчуци и плодове да става регулярно на ежедневна база, защото освен че тялото си набавя необходимите витамини и антиоксиданти чрез тях, то използва фибрите от плодовете и зеленчуците за да се освобождава от натрупаните токсини.\nДруги позволени храни са суровите ядки, семена, безглутенови зърнени култури и варива. Храни като елда, кафяв ориз, киноа, леща и боб са повече от добре дошли. Картофитe могат да се приемат сравнително рядко, тъй като имат свойството да повишават бързо кръвната захар, което трябва да се избягва при ендометриоза. Добре е да държите кръвната си захар стабилна, в нормални граници без резки промени, затова освен картофите и захарта, избягвайте всички тестени печива, сладкиши, кроасани и др.подобни изкушения. Шоколадът е добре да е предимно черен с високо съдържание на какао, поне 60-70%.\nКраве млякото и всички краве млечни изделия са източник на ксеноестрогени, особено от неконктролирани източници. „Ксено“ означава „чужд“, „външен“, а ксеноестрогени означава „външни естрогени”. Това са ендокринни нарушители, естрогени от обкръжаващата среда, хормоноактивни вещества. Те са мастноразтворими стероли, които преминават лесно през кожата и се натрупват в организма. Изключително активни в минимални дози, ксеноестроените действат като имитират половите хормони, чрез свързване към рецепторите в клетката и предизвикват ненормален отговор чрез блокиране, предотвратяване или променяне на свързването на нормалните хормони към тях. Могат да потискат способността на черния дроб да обезврежда и отделя естрогена. Ето защо при наличие на ендометриоза, когато черния дроб не работи на 100% ксеноестрогените действат като чиста отрова за тялото. Затова е препоръчително ако има прием на млечни продукти, те да са от контролиран и сертифициран органичен произход.\nСубстанциите в млечните продукти могат да бъдат и прекурсор на определени простагландини, които водят до възпаления и болка, благоприятстват развитието на бактерии и кандида и причиняват хранителни непоносимости. Добър подход е млечните продукти да се изключат за определен период от време, поне 30-40 дни, след което да се вкарват постепенно обратно в менюто и да се наблюдава как реагира тялото и как се чувствате с тях и без тях.\nОсновния проблем при промишлено отглежданите яйца и добива на месо е наличието на диоксини, които са силно токсични. Те попадат в тялото основно с приема на мазнини, тъй като това е основното място на акумулирането им както в човешкия, така и в животинския организъм. При човека, високо хлорираните диоксини се натрупват в мастната тъкан, като този процес ограничава изключително както метаболизирането, така и екскрецията им. В своя доклад за преоценка действието на диоксина, Американската агенция за опазване на околната среда – ААООС (U. S. EPA), акцентира на неговото директно и индиректно увреждащо действие върху имунната система. Имунотоксичност е едно от най-важните неблогоприятни въздействия на диоксините върху здравето.\nГлутенсъдържащите храни са силно дискутирана тема напоследък. Факт е че не всички хора имат алергия или доказана чувствителност към глутена, но протеините в зърнените храни могат да действат като алергени и доказано причиняват вътрешни възпалителни процеси. Коренът на ендометриозата е възпаление, затова дори да нямате непоносимост към глутена е добре да го избягвате или да го приемате от време на време. Вече е доказана и връзката между автоимунните заболявания и непоносимостта към глутен.\nТъй като черният дроб е силно обременен при ендометриоза е препоръчително да се откажете и от алкохола. Той интоксикира черния дроб и пречи на детоксикацията на естрогени от организма, както и на усвояването на витамин Б12.\nДруги храни, които компрометират симптомите на ендометриоза са:\nПолуфабрикати и преработени храни\nЗърнени култури като киноа, елда, просо, амарант – в комбинации с бобови, леща, нахут, ориз и зеленчуци\nПластмасата, санитарните материали и тяхната връзка с ксеноестрогените и диоксините\nПластмасовите и найлонови опаковки на пръв поглед не изглеждат като голяма заплаха, но всички те са източник на ксеноестрогени и диоксини, които могат да предивикат хормонален хаос и да влошат симптомите на ендометриоза. Затова, ако имате ендометриоза, избягвайте храни, които са в пластмасови опаковки, полуфабрикати, вода от пластмасови бутилки или диспенсъри в офиса. Опитайте се да подмените всички пластмасови съдове за съхранение на продукти вкъщи със стъклени такива. Също така не притопляйте храна в микровълновата печка в пластмасова опаковка. Повечето зеленчуци и плодове, които идват от чужбина, са обработвани с пестициди и хербициди, затова ги измивайте щателно и накисвайте във вода преди употреба, или просто търсете такива от чисти източници – био магазини, фермерски пазари и т.н.\nНапоследък много се дискутира употребата на силиконова чашка за менструален цикъл и все повече жени вече използват такава. Подобна иновация е по-добра от традиционните санитарни материали, които са избелвани и третирани с различни химикали. Във всички тях памукът се избелва с хлор – процес, при който се синтезират изключително токсични вещества, известни като диоксини. За диоксините стана дума по-рано, като стана ясно, че те се натрупват в тъканите при продължителен контакт. Тампоните са перфектният пример за продължителен контакт. Според Световната Здравна Организация диоксините са “силно токсични и могат да предизвикат репродуктивни проблеми, да увредят имунната система, да провокират хормонален дисбаланс и рак”.\nДобрата новина е, че и в България вече има био санитарни материали от екологични източници, които не са избелвани и не са третирани с химикали и са безопасни.\nИ накрая, не забравяйте да се движите и да спортувате редовно. Движението е здраве, като за ендометриоза са препоръчителни не сериозно натоварващи стортни занимания, от типа на йога, пилатес, стречинг, плуване, танци.\nГрижете се за себе си и слушайте тялото си, отговорите често са пред нас, само трябва да се вслушаме по-добре.


Евровизия не може без скандали! Кои са топ 5 тази година? - Vbox7\n3 002\t· 20.05.2019\t 3 002\nПесенният конкурс Евровизия може да е вече в историята с тазгодишното си издание, но както всички знаем по-интересното винаги се случва извън сцената и около нея.\nКакво беше то тази година на конкурса, който се проведе в Израел?\n1. Българското участие\nТази година България нито имаше свой представител сред участниците, нито излъчи конкурса по телевизията. Но, разбира се, българска следа не липсваше. Това е авторът на песента от Азербайджан - Truth. Зад нея стои българинът Борислав Миланов, който е автор на двете песни на Поли Генова, с които тя участва през 2011 г. и през 2016 г. на Евровизия. Beautiful Mess в изпълнение на Кристиан Костов също е негова.\n2. Ходещият скандал Мадона\nВероятно ние, българите, знаем най-добре, че Евровизия е в голямата си част геополитика. Нека си спомним триумфа на Украйна, както дори и точките от съседни държави. В този смисъл и тази година нямаше изненади. Този път скандалът дойде от Мадона и в частност танцьорите ѝ, които имаха знамена на Палестина на гърбовете си. Властите в Израел разкритикуваха това, но все още не се знае дали Мадона е знаела, че те ще излязат именно така на сцената.\n3. Палестина и пак Палестина\nСкандалът около Мадона не беше единственият, свързан с Палестина, на конкурса тази година. Исландската пънк група "Хатари", която участва на финала, развя палестинския флаг по време на участието си. Публиката ги освирка, водещите се стъписаха.\n4. Призив за толерантност\nПобедителят тази година, холандецът Дънкан Лорънс, който е и бисексуален, отправи призив за толерантност и подкрепи LGBT общността. Бившият участник в Гласът на Холандия призова да гледаме хората такива, каквито са, без значение от тяхната сексуална ориентация.\n5. Бар Рафаели\nЕдин от най-популярните израелски модели беше сред водещите на песенния конкурс. Въпреки че на сцената усмивката ѝ не слизаше от лицето, церемонията на Евровизия се случва едва седмица след решение на съда в Израел, според което тя има над 2 млн. евро неплатени данъци, които все пак ще се наложи да плати.\nYOU ARE THE REASON | Vesislava ft. Jordyn\nЕПИЗОД - "Калоян" (от албума "Авитохол" - 2019 г.)\nSTELLko & VEN - Някой Си Отива / Остани *** Somebody's Going / Stay (Live)\nевровизия· бар· холандия· израел· палестина· бафаели·


7 дни, в които се отваря Зоната на Свободата, в която празнувате в тих екстазразЛичността си и сте в компанията единствено и само на разЛичности, подобни, но не точно същите на вас.\nВ първите дни на златната есен имагинерният свят в света ще се отвори като автономна-невъзможната реалност на единствения по рода си ритрийт InSighting Зоната на Свободата, на който ако сте призвани да присъствате, ще разберете,че сте избрани да имате съдба, различна от съдбата на мнозина. Заедно ще пресътворим реалност, дивергираща във времето и отдалечаваща се в пространството от плоското и повтаряиемо матрично измерение, в което животът ви губил се е като вода в пясък.\nЕдин от основните акценти на ритрийта е Автономната Зона да наподобява на кораб, който потегля от точка А за да достигне до точка В. Или казано с думи по-прости –семинарът се превръща в магично пътуване към себе си и отправна точка за завръщането към Дома.\nВремето: 27.09 – 3.10.2015\nЕдна интерлюдия към метода на книгата Wishpin Искате ли животът ви да прелива от изобилие? Този въпрос би предизвикал снизходителна усмивка почти у всеки от вас. Та кой не иска? Думите пари, струв...


Ползите от гинко билобата - Любопитно | Факти.БГ\n17 Октомври, 2016 04:44 1 328 0\nПолзите от гинко билобата\nРастението гинко билоба е с природозащитен статут, тъй като в продължение на векове се е смятало, че е изчезнало в дивата природа. Днес се среща в ограничени райони в Източен Китай.\nСемената на плодовете му са особено ценени в Азия. Приписват им се свойства на афродизиак.\nЕкстрактът от листата е широко употребяван при болести, свързани с притока на кислород, недостатъчно кръвоснабдяване.\nПод формата на таблетки се използват срещу главоболие, глаукома, съдови болести, Алцхаймер и др.\nНо на първо място от ползата на гинко билобата, това в способността на растението да повлиява положително за паметта и концентрацията.


Ключови думи: учител, училище, програма, математика, география\n21 Юни 2022, Вторник, 18:20 ч.\nПредложенията за оптимизиране на учебното съдържание в началните класове са сравнително малко\nМатематика и география и икономика са сред предметите с най-много теми и понятия, предложени за отпадане или преместване от учителите, участвали в анкетата на Министерството на образованието и науката (МОН) за оценка на учебните програми.\nВсички педагози в страната бяха поканени да се включат в електронното допитване, отзоваха се над 18 000. Преобладава мнението, че програмите са добре структурирани и работещи, но са необходими повече часове за упражнения.\nНай-сериозно предизвикателство за учителите са новите моменти в учебните програми, като например въвеждането на елементи от областта на статистиката, вероятностите, финансовата грамотност, които изискват повече усилия и нови подходи в преподаването. Предложенията за оптимизиране на учебното съдържание в началните класове са сравнително малко.\nЧаст от учителите смятат, че изучаването на личности и събития от българската история трябва да приключи до Освобождението. Иска се също да отпаднат теми като „Построяване на разклонен алгоритъм по дадено задание“ по компютърно моделиране, „Метрум“ и „Тонови трайности“ по музика, както и отделни понятия по човекът и обществото. Прецизиране на обема от термини се предлага за учебния предмет физическо възпитание и спорт, където акцент трябва да бъде практиката.\nСпоред учителите е излишно малките деца да учат например какво е „темп“, „команда“, „противодействие“, „притегляне“, „ориентир“, „отсечка“, „престрояване“, „гръбен кроул“. В прогимназиален етап предложенията са свързани най-вече с промени по математика, география и икономика, биология и здравно образование и компютърно моделиране.\nОбщата нагласа е в тези класове да се изучават само информационни технологии, без да се въвеждат умения за програмиране и моделиране, или да се обособят два отделни учебни предмета информационни технологии и компютърно моделиране. Предлага се да отпаднат отделни теми, например „Преминаване от език с блоково програмиране към скриптов текстов език“.\nПо география и икономика има искания в прогимназията темата „Балкански полуостров“ да се изучава като част от темата „Европа“, а по математика – „Елементи от вероятност и статистика“ да се премести в по-горен клас. Според част от учителите по география и икономика в прогимназията не е необходимо да се изисква умението за ориентиране с компас. Някои от тях смятат, че изчисляването на средната гъстота на населението, на действителните разстояния с помощта на числения мащаб, определянето на географски координати по глобус и по карта трябва да се учат, след като учениците са усвоили съответните математически действия в VI клас.\nПреподаватели по биология и здравно образование са на мнение, че от учениците между V и VII клас не е необходимо да се очаква да описват и илюстрират с примери биоразнообразието и основните категории защитени природни обекти в България. В първи гимназиален етап предложенията за отпадане на теми и на очаквани резултати от учебните програми са най-често по математика, информатика, география и икономика, биология и здравно образование.\nПо математика това са: „Еднаквости в равнината“ (осева симетрия, ротация, централна симетрия, транслация), „Ирационални уравнения с два квадратни радикала“ и др. Иска се „Елементи от стереометрията” да се изучават в по-горен етап. По информатика се предлага да отпаднат подтемите „Приложения на условия и циклични конструкции“ и „Съставни типове данни. Едномерен масив“.\nПо география и икономика част от учителите смятат за излишно учениците да могат да изчертават модел на системата Земя, да изработват схема на общата атмосферна циркулация, да посочват начини за преодоляване на суровинно-енергийния и екологичен проблем.\nПо биология и здравно образование учители искат да отпаднат изискванията за дефиниране на раса и амитоза, за описване на етапите на психосексуалното развитие на личността и ролята на висшата нервна дейност. Има предложения за олекотяване на програмата по български език и литература в Х клас. Учители искат също да се възползват от възможността да избират между определени произведения. Например, дали да преподават части от „Дядо Горио“ на Оноре дьо Балзак или от „Мадам Бовари“ на Гюстав Флобер.\nВсеки втори учител се затруднява да прилага ефективно учебните програми поради липсата на достатъчно учебни помагала и материали, които да му помогнат да ги реализира. Прави впечатление, че с нарастването на класа броят на учителите с такива затруднения се увеличава. Липсата на добри материални условия е пречка за около 2/3 от учителите по физическо възпитание и спорт в началния етап.\nНай-сериозният проблем според учителите е недостатъчният хорариум часове по техния предмет, което не позволява упражнение и практическо прилагане на наученото. Работни групи към МОН преглеждат учебните програми по всички общообразователни предмети, изучавани от I до X клас. Част от този процес са проучванията на мненията на учители, ученици и родители.\nДъщерята и съпругата на Байдън в черния списък на Русия Вашият сигнал до Флагман.бг! Пубери превърнаха беседка в жк. „Меден рудник“ в кочина Топкардиологът проф. Иво Петров : Бирата и климатиците докарват до инфаркт в жегите! Подвариантът ВА.5 на Омикрон вече е в България Националният институт по метеорология и хидрология преминава към МОСВ


ОТКРИЙТЕ АВИНЬОН ТОВА ЛЯТО - КУЛТУРА 2021\nОткрийте Авиньон това лято\nНамира се в сърцето на Прованс, в южната част на Франция, Авиньон е изключително атрактивен град, перфектен за откриване през лятото. Към неговото богато художествено и архитектурно наследство трябва да добавим и неговото културна ефервесценция. И тъй като е университетски град, той се наслаждава на тази оживена атмосфера през цялата година, което го прави еднакво апетитен вариант през зимата.\nАко все още не знаете къде да почивате, има много причини да изберете Авиньон това лято. И освен това не е твърде далеч, което може да бъде допълнително предимство.\nАвиньон се очертава величествен по бреговете на Рона, и е град с голяма архитектурна красота. Всъщност центърът е обявен Световно наследство от Unesco през 1995 г. Това е град ограден, а стените му, въпреки че датират от XIV век, и до днес са в добро състояние.\nПосещението на Авиньон не спира да бъде изумен от невероятни паметници. Като великия Папски дворец, голяма средновековна готическа конструкция, която е била резиденция на папите, тъй като е завършена през 1370 г. Огромните й размери привличат вниманието. Той е съставен от Стария дворец и Новия дворец. Вие също трябва да посетите Романската катедрала Нотр Дам де Дом и, разбира се, на Авиньонски мост или Pont St-Bénézet, един от символите на града. Построен е през XII век и по това време е бил единственият мост, през който Рона е можел да премине в южната си част.\nНо една от атракциите на града през лятото несъмнено е Авиньонски фестивал, която тази година ще отбележи 67-ото си издание от 5 до 26 юли. на сценични изкуства съвременниците имат своя звездна дата тук: театър, танци и музика, за да се насладите на красивото.\nТова сме ние! | Пастор Максим Асенов (Април 2021)


Смб – секция Плевен и соу “Стоян Заимов”-Плевен математическо състезание “стоян заимов” – 30. 10. 2004 година\nИзтегляне 21.29 Kb.\nСМБ – секция Плевен и СОУ “Стоян Заимов”-Плевен\nМАТЕМАТИЧЕСКО СЪСТЕЗАНИЕ “СТОЯН ЗАИМОВ” – 30.10.2004 година\nВреме за решаване – 120 минути.\nВсяка задача има само един верен отговор. Оградете го. Задачи от 1 до 3 се оценяват с по 3 точки, от 4 до 7 – с по 5 точки, а от 8 до 10 – с по 7 точки. При грешен или непосочен отговор – 0 точки. Задачи 11 и 12 се оценяват с по 15 точки. Пълното решение напишете на гърба на листа.\nОрганизаторите Ви желаят успех!\nЗадача 1. Числото а от равенството ((25. а) : 4 + 387 : 9) : 3 + 69 = 100 е:\nА) 50 Б) 100 В) 4 Г) 6 Д) 8\nЗадача 2. Дванадесет желъда тежат 5 грама. Колко на брой желъди има в 5 килограма?\nА) 1200 Б) 2400 В) 12000 Г) 600 Д) 240\nЗадача 3. Заек изминава 1 километър за 20 минути. За колко минути общият изминат път от два заека ще бъде 5 километра?\nА) 50 Б) 55 В) 60 Г) 40 Д) 75\nЗадача 4. Кошница с ябълка тежи 180 грама, а кошница с 5 ябълки тежи 500 грама. Колко грама тежи кошница без ябълки?\nА) 80 Б) 100 В) 60 Г) 40 Д) 20\nЗадача 5. Обиколката на един правоъгълник е 86 см. Ако една от страните му се увеличи два пъти, обиколката му ще стане 122 см. С колко квадратни сантиметра ще се увеличи лицето му?\nА) 450 Б) 400 В) 500 Г) 350 Д) 200\nЗадача 6. В два бидона има по 50 литра олио. От единия бидон продали няколко литра, а от другия продали толкова литра, колкото са останали в първия бидон. Колко литра олио са продали общо от двата бидона?\nА) 45 Б) 100 В) 20 Г) 75 Д) 50\nЗадача 7. За коя цифра х числото х2002х се дели на 12?\nА ) 2 Б) 4 В) 6 Г) 8 Д) 3\nЗ адача 8. В правоъгълна градина с дължина 15 м и лице 90 кв.м е засадена правоъгълна леха с цветя, която има три пъти по-малки размери. Лицето на защрихованата алея с ширина 1 м е:\nА) 18 кв.м Б) 10 кв.м В) 30 кв.м Г) 36 кв.м Д) 8 кв.м\nЗадача 9. За всяка двойка естествени числа а и b, а  b означава а + а.b. Ако 4  x = 32, то x е равно на:\nА) 8 Б) 6 В) 5 Г) 7 Д) 9\nЗадача 10. Едно число притежава следното свойство: ако прибавим към него 2, сборът е кратен на 2; ако прибавим 3, сборът е кратен на 3; ако извадим от числото 4, разликата е кратна на 4; ако извадим 5, разликата е кратна на 5; ако го умножим по 6, произведението е кратно на 36. Сборът от цифрите на най-голямото трицифрено число с това свойство е:\nА) 27 Б) 15 В) 9 Г) 6 Д) 8\nЗадача 11. Ани купила книга, последната страница на която имала номер 752. Когато четяла книгата, Ани установила, че точно в средата й са откъснати 13 листа. Колко цифри са използвани за номерирането на останалите (неоткъснати) в книгата страници, ако номерацията започва от 3-та страница? Коя цифра стои на 2004-то място в тази номерация?\nЗадача 12. За рождения си ден Калин купил за 15лв.60ст. няколко шоколадови пасти по 1лв.50ст. и няколко сметанови пасти по 1лв.60ст. Колко пасти общо е купил Калин?\nКаталог: oldsite -> mat sustezanie -> zada4i 2004\nzada4i 2004 -> Смб – секция Плевен и соу “Стоян Заимов”-Плевен математическо състезание “стоян заимов” – 30. 10. 2004 година\nmat sustezanie -> Смб – секция Плевен и соу “Стоян Заимов”-Плевен математическо състезание “стоян заимов” – 11. 2005 година\nmat sustezanie -> Смб – секция Плевен и соу “Стоян Заимов”-Плевен математическо състезание “стоян заимов” – 30. 10. 2010 година\nmat sustezanie -> 3 клас Време за решаване\nmat sustezanie -> Смб – секция Плевен и соу “Стоян Заимов”-Плевен математическо състезание “стоян заимов” – 27. 10. 2012 година\nmat sustezanie -> 2 клас Време за решаване\nmat sustezanie -> 4 клас Време за решаване\nmat sustezanie -> Смб – секция Плевен и соу “Стоян Заимов”-Плевен


Въвеждат се ясни критерии за запазването на гробно място и подръжката на гробищните паркове - Zov News - Новините от Северозападна България\nВъвеждат се ясни критерии за запазването на гробно място и подръжката на гробищните паркове\nПроект на Наредба за изменение и допълнение на Наредба за устройството и управлението на гробищните паркове на територията на град Враца, ще обсъждат и гласуват общинските съветници на предстоящата сесия на ОбС. Вносител е кметът Калин Каменов.\nПричини, които налагат измененията и допълненията в Наредбата\nПредложеният проект на Наредба цели да внесе по-голяма яснота и регламентация по въпроси, които създават определени трудности или неразбиране от страна на ангажираните с процеса на погребенията лица. Предложените промени ще внесат яснота в обществените отношения, свързани с начина на стопанисване и управление на гробищните паркове в гр. Враца, дейностите по извършване на погребение в конкретно избрано гробно място и свързаните с това допълнителни ангажименти на наследниците, ще реши проблема с почистването на гробните места и окологробното пространство и ще пресече практиката за откупуване на гробни места без в тях реално да има погребан покойник, което е в противоречие с принципите за извършване на погребална дейност в страната.\nЕдин от най чувствителните за гражданите на гр. Враца проблем – почистването на гробищните паркове в момента е решен по следния начин: Общинско предприятие (ОП) „Обредни дейности“ има задължението да почиства общите части, а гражданите – да почистват гробните места и окологробните пространства. С Декларация по образец 1 към наредбата, която задължително се попълва и подава ежегодно, наследниците на починалите лица, погребани в гробищните паркове на Враца обявяват своето решение, дали ще почистват лично наследствените си гробове или ще заплатят на предприятието за това почистване. Предприятието предлага еднократно почистване на гробно място с цена от 10лв. и едногодишна поддръжка на мястото с цена от 60 лв. ОП „Обредни дейности“ предприе през последните месеци разяснителна кампания като в гробищните паркове бяха поставени съобщения във връзка със задълженията на гражданите по почистване на гробните места и възможността да възложат тези дейности на предприятието. Ефектът обаче е незадоволителен, като за първите десет месеца на годината в предприятието са платени едва 1728 лв. (при около 14000 бр. гробове).\nПри анализ на подадените от гражданите декларации по образец № 1 се очертава изводът, че в общия случай гражданите обявяват, че лично ще почистват гробните си места, но това така и не се реализира на практика, или се случва изключително рядко, например около задушница. При деклариране от страна на гражданите, че лично ще почистват и поддържат гробните места, ОП „Обредни дейности“ не предвижда и не отделя средства за почистване на всички места. Получава се така, че нито гражданите почистват и поддържат, нито предприятието има финансовата и персонална възможност и обезпеченост да поддържа и почиства в цялост гробищните паркове на територията на гр. Враца при условията на декларираните от наследниците на погребаните лица обстоятелства.\nВ днешните реалности много от хората са мобилни – работят в чужбина или в други градове и нямат време, а други са възрастни и дори при желание не могат да се справят сами. Предложеното въвеждане на годишна такса за поддръжка на гробните места ще спомогне в крайна сметка да бъде постигната целта не само гробните места, но и окологробното пространство и гробищните паркове да са почистени и поддържани целогодишно.\nПри изпълнение на това изменение се очаква да се съберат финансови средства за назначаване на достатъчно работници за почистване, за почистваща техника и материали, и охрана на двата големи гробищни парка на гр. Враца. Физическата охрана, която ще осъществява пропускателен режим, ще спомогне и за решаване на нерешени отношения на предприятието с каменоделците и погребалните агенции, които реално ще се дисциплинират и ще бъдат стимулирани да работят съгласно условията на тази наредба. Предвидените промени в наредбата ще освободят гражданите, чиито близки покойници са погребани в гробищните паркове на гр. Враца от често непосилната и със сигурност непривлекателна дейност по почистване и ще им даде възможност за спокойно и достойно посещение на гробното място на своя близък, където да почетат своите близки.\nНа следващо място, публично достояние е и проблемът с т.нар. придобиване на гробни места. В момента запазването на гробни места е забранено в цялата страна, заради проблема с изключително трудното разширяване на гробищните паркове и задължението на общините да осигурят гробни места за всички покойници.\nПонастоящем и в чл. 14 от Наредбата за устройството и управлението на гробищните паркове на територията на град Враца е разписана забрана за предварително запазване на гробни места. Въпреки този текст, обаче, в годините забраната е пренебрегвана като е допускано да бъдат продавани терени за бъдещи погребения (в момента около 250-300 места). Официално тези ползватели плащат „такса за гробно място ( гробоползване)“ независимо, че това не са гробни места и реално в тях няма погребани покойници. За решаване на проблема с липсата на терени за нови гробни места е необходимо за такива терени да се въведат ясни критерии и срочност на запазването като в случай на нежелание от страна на запазилите ги лица да спазват реда, терените за бъдат върнати на разположение на ОП „Обредни дейности“ и същите да бъдат предоставяни за погребения, каквато е именно и целта на обособяването им в гробищните паркове.\nВ предложения Проект на Наредба за изменение и допълнение на Наредбата за устройството и управлението на гробищните паркове на територията на град Враца се съдържат текстове, внасящи яснота и регламентация на възможността лице с постоянен адрес на територията на гр. Враца да може да запази гробно място приживе при определени условия и разумен срок до 3 (три) години, който може да бъде продължен, срещу предплащане на определена от Общински съвет Враца такса. По този начин ще бъде пресечена възможността за нерегламентирано събиране на такси.\nПредвижда се и въвеждане на по-стриктна регламентация на правото на гробоползване като се детайлизира срокът на безплатното право на гробоползване единствено за първите 8 (осем) години при първо погребение, което съвпада и с карантинния санитарен период, като при последващо погребение в същото гробно място с право на гробоползване, такса по реда на Закона за местните данъци и такси се дължи. Въпреки, че и към настоящия момент текстът е ясен сам по себе си, предложеното допълнение няма да позволява произволно тълкуване. Такова е допускано назад във времето, като за всеки втори и следващи ново погребани в стар гроб не са събирани такси за гробоползване за първите 8 години, т.е. санитарният срок винаги (а не само при първото погребение) е считан за безплатен, гратисен период. Поради тази причина в предприятието не са събирани дължими такси.\nВъвежда се и изискването при погребение в стар семеен гроб да се попълва и подава декларация по образец, че всички правоимащи наследници са уведомени, че в семейното гробно място ще бъде погребан конкретен правоимащ наследник – покойник. Тази промяна ще доведе до това в бъдеще да не сме поставени в ситуация, при която наследници да заявяват, че не им е било известно обстоятелството за извършено последващо погребение в семейния гроб без тяхно знание.\nС текстовете на Проекта на Наредбата се предлага и уреждането на случаите на преместване на кости от едно в друго гробно място, въвежда се ясна процедура за отнемане на гробни места, облекчава се процедурата по сключване на договори с лицата, извършващи траурни услуги (погребални агенции) и се редуцират необходимите за тази цел документи.\nТагове: враца, Гробищни паркове, наредба\nБракуват негодни за употреба тролейбуси\nОт ГЕРБ смятат да внесат във вторник поправките в Наказателния кодекс за непълнолетните убийци


Как да се грижим за мушкатото през зимата | Kaktus.bg\nkaktus.bg»Статии»Цветя»Саксийни»Как да се грижим за мушкатото през зимата\nПочти всички сортове мушкато имат способността да цъфтят няколко години подред. Единственото, което се изисква от вас, е да ги приберете на подходящо място, където да дочакат по-благосклонните пролетни температури. Независимо кой от долуизброените варианти за презимуването на мушкато ще предпочетете, е важно те да бъдат почистени от сухите листа и прецъфтелите цветове.\nПреди да приберете мушкатото от терасата, балкона или градината си, е добре да помислите къде точно ще го сложите. Това може да се окаже сериозен проблем, в случай че не става въпрос за една или две саксии, в които сте посадили по едно мушкато, а отглеждате по няколко сандъчета с мушката. Намирането на място за презимуване на тези разкошни растения може да не е толкова лесно решение.\nНай-доброто място за презимуване на мушкатата е на по-тъмно място, в което температурите не падат под нулата. Това може да е мазе или таванско помещение, в което все пак влиза някаква светлина. Ако разполагате с подобно помещение и имате достатъчно място да приютите там растенията, това би било добре както за тях, така и за вас.\nНа растенията ще осигурите пълна почивка, защото при липса на светлина те няма да хабят ценните си живителни сили за цъфтеж и ще почиват пълноценно. А за вас ще е добре, защото поливането им може да се изпълнява веднъж на 20-30 дни.\nНе всички разполагаме с подобни условия за съхранение на цветята. Наличието на зимна градина е добра алтернатива, но ако не разполагате и с такава, тогава просто ги приберете у дома и ги дръжте на перваза на прозорците си.\nИ в двата случая растенията ще продължават да цъфтят, нищо, че е зима. Това означава, че грижите по поливането им, макар и не толкова редовно, ще останат за вас.\nИма и някои по иновативни методи за презимуване на мушкатата, които дават доста добри резултати, макар и недоказали се във времето. За тази цел мушкатото трябва да бъде извадено от пръста и коренът му да е почистен. Единият вариант е да окачите растенията на въже или тел, но с корените нагоре.\nДругият вариант е да увиете корените с влажен вестник и да подредите цветята в хартиени контейнери или просто в кашони. Овлажняването на вестника от време на време е задължително, а и при двата начина на съхранение е важно да се знае, че помещението, в което ще се съхраняват мушкатата, трябва да е тъмно.\nКак да се грижим за туята през зимата


САЩ спря полетите от Турция - Transportal.BG\nСАЩ спря полетите от Турция\nНито една авиокомпания няма да може да осъществява полети от турските летища до кое да е летище на територията на САЩ. Също така самолетите на турските компании няма да могат да кацат в Щатите, независимо откъде са излетели. Забраната е издадена от Федералната въздухоплавателна администрация (FAA) на САЩ и влиза в сила от днес, пише „Сега“.\nВ съобщение на сайта на американското посолство в Анкара се казва, че сигурността на летище "Ататюрк" в Истанбул е нарушена и като основен превозвач и ползвател на услугите на летището "Turkish Airlines" вече не е безопасна за полети компания.\nFAA забранява на американски компании да летят до Турция, но това е почти без значение, тъй като Delta, единственият американски превозвач, който до скоро летеше до южната ни съседка, прекрати полетите през май 2016 г.\nВ съобщението на FAА не се казва колко дълго ще продължат ограниченията.\n"FAA наблюдава положението в Турция в координация с нашите партньори в Държавния департамент и Министерството на вътрешната сигурност и ще актуализира ограниченията според развитието на ситуацията", се казва още в съобщението.\nЗабраната ще навреди изключително на турския национален превозвач Turkish Airlines, тъй като в плановете на компанията беше да разширят мрежата си от летища отвъд океана, на които кацат. В момента турските авиолинии имат редовни полети до Лос Анджелис, Ню Йорк, Атланта, Хюстън, Сан Франциско, Вашингтон и Чикаго.\nTurkish Airlines е световен лидер в предлагането на комбинирани полети на далечни разстояния, като ползват летищата в Истанбул и Анкара за прекачване. В този сегмент те се конкурират основно с Emirates Airline, Etihad Airways и Qatar Airways.\nРешението на FAA предизвика хаос на летищата, където в момента трябва да излетят самолети на турски авиокомпании към САЩ. Пътниците са пренасочвани към други авиолинии или към офисите на Tirkish Airlines за компенсации или настаняване в местен хотел.\nИзточник: http://big5.bg, 18.07.2016г.